पाएं अपने शहर की ताज़ा ख़बरें और फ्री ई-पेपरडाउनलोड करें
समालखा. राजीव कॉलोनी में करीब साठ वर्षीय सुखदेई की गला रेतकर हत्या कर दी गई। महिला के गले पर नुकीली चीज से किए गए वार के निशान मिले हैं। हत्यारा महिला के गले से ओम व कानों से सोने की बाली भी निकालकर ले गया। पुलिस ने पति की शिकायत पर अज्ञात के खिलाफ मामला दर्ज किया है।
घटना सोमवार दोपहर बाद की है। जींद जिले के गांव पौली निवासी हरिचंद ने बताया कि सोमवार को वह घर से गेट की कुंडी बंद करके ताश खेलने के लिए रेलवे स्टेशन गया था। जब छह बजे के करीब वह घर पर पहुंचा तो गेट खुला हुआ मिला। अंदर घुसकर उसने पत्नी सुखदेई को आवाज लगाई पर वह नहीं बोली। इसके बाद उसने ऊपर आकर देखा तो कमरे की कुंडी बाहर से लगी थी ओर मुड़ी हुई थी।
उसने जैसे ही कमरे का दरवाजा खोला तो अंदर उसकी पत्नी का शव चारपाई पर पड़ा था। उसके कानों से सोने की बाली, गले में पहना ओम गायब था। उसने मामले की सूचना पुलिस को दी गई। सूचना पाकर चौकी व थाना पुलिस मौके पर पहुंची। एफएसएल टीम ने भी जांच की।
नहीं है किसी से दुश्मनी
हरिचंद ने बताया कि कॉलोनी में ही उसका एक भतीजा भी रहता है। उसके घर आने से कुछ देर पहले ही उसके भतीजे की पत्नी भी घर पर आवाज लगाकर ऊपर कमरे की बाहर से कुंडी लगी देखकर निकल गई थी। उसने बताया कि उनकी किसी के साथ कोई दुश्मनी नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn